Številka: 1106-2/2022/45

Datum: 3. 4. 2023

Zadeva: OBJAVA JAVNEGA RAZPISA

Ministrstvo za kmetijstvo, gozdarstvo in prehrano, Dunajska cesta 22, Ljubljana, na podlagi 6. člena Zakona o Skladu kmetijskih zemljišč in gozdov Republike Slovenije (Uradni list RS, št. 19/10 – uradno prečiščeno besedilo, 56/10 - ORZSKZ16, 14/15 – ZUUJFO, 9/16 – ZGGLRS in 36/21 - ZZIRDKG) ter 34. in 35. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 - ZJZP) razpisuje prosto delovno mesto:

# DIREKTORJA / DIREKTORICE SKLADA KMETIJSKIH ZEMLJIŠČ IN GOZDOV REPUBLIKE SLOVENIJE

I.

Kandidat, ki se bo prijavil na navedeni javni razpis, mora izpolnjevati naslednje pogoje:

* najmanj izobrazbo, pridobljeno po študijskem programu druge stopnje v skladu z zakonom, ki ureja visoko šolstvo oziroma izobrazbo, ki ustreza ravni izobrazbe, pridobljene po študijskih programih druge stopnje;
* najmanj 5 let delovnih izkušenj;
* najmanj 3 leta vodstvenih izkušenj;
* osnovna raven znanja angleškega ali nemškega ali francoskega jezika;
* poznavanje računalniških programov v okolju Windows;
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

II.

Okvirna vsebina dela:

* zastopanje in predstavljanje Sklada kmetijskih zemljišč in gozdov Republike Slovenije (v nadaljevanju: Sklad) v skladu z zakonom in statutom,
* vodenje, organizacija in usklajevanje poslovanja in strokovnega dela Sklada ter organiziranje strokovnega nadzora,
* izvajanje razvojne strategije Sklada,
* koordinacija med organizacijskimi enotami Sklada ter med Skladom in zunanjimi institucijami,
* koordinacija in sodelovanje pri pripravi letnih in večletnih programov delovanja in finančnih načrtov ter poročil in zaključnih računov Sklada,
* sprejemanje notranje organizacijskih in delovno pravnih aktov Sklada in odločanje o pravicah in obveznostih zaposlenih na Skladu,
* opravljanje najzahtevnejših strokovnih nalog s področja delovanja Sklada in sodelovanje v najzahtevnejših projektnih skupinah,
* spremljanje usmeritev države in zakonskih podlag oz. pogojev za delovanje Sklada na vseh področjih ter sodelovanje pri nastajanju državnih ukrepov na področju dejavnosti Sklada,
* izdelava najzahtevnejših analiz in poročil o poslovanju Sklada,
* izvrševanje sklepov ustanovitelja in sveta Sklada,
* izvrševanje drugih nalog v skladu z zakoni, kolektivnimi pogodbami, statutom in drugimi splošnimi akti.

III.

Prijava kandidata mora vsebovati:

1. V celoti izpolnjen Europass življenjepis (dostopen na spletni strani <http://europass.cedefop.europa.eu/sl/documents/curriculum-vitae>), iz katerega mora biti posebej razvidno izpolnjevanje vodstvenih in delovnih izkušenj.

1. Izjavo, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev.
2. Izjavo, da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
3. Izjavo, da za namen tega postopka dovoljuje pridobitev podatkov o izpolnjevanju zgoraj navedenih pogojev iz 2. in 3. točke iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.
4. Dokazilo o izpolnjevanju pogoja glede poznavanja računalniških programov v okolju Windows, znanja tujih jezikov in zahtevane izobrazbe, iz katere mora biti razvidna stopnja in področje izobrazbe ter leto in ustanova, na kateri je bila izobrazba pridobljena ter dokazilo o izpolnjevanju vodstvenih izkušenj.
5. Dokazilo o državljanstvu.
6. Kandidat mora prijavi predložiti tudi vizijo prednostnih nalog in razvoja Sklada v mandatnem obdobju, vključno z načini upravljanja z viri v Skladu.

IV.

Direktorja Sklada bo na predlog ministra za kmetijstvo, gozdarstvo in prehrano imenovala Vlada Republike Slovenije. Mandat direktorja traja štiri leta. Po izteku mandata je lahko ponovno imenovan. Kraj opravljanja dela je: Dunajska cesta 58, 1000 Ljubljana.

Z izbranim kandidatom bo sklenjeno delovno razmerje za določen čas s polnim delovnim časom.

V.

Pisno prijavo z izjavami je potrebno poslati v zaprti ovojnici z označbo: »Javni razpis za direktorja/direktorico Sklada kmetijskih zemljišč in gozdov RS« na naslov: Ministrstvo za kmetijstvo, gozdarstvo in prehrano, Dunajska cesta 22, 1000 Ljubljana, Služba za kadrovske zadeve, in sicer v roku 8 dni od objave, na Zavodu Republike Slovenije za zaposlovanje ter na spletišču državne uprave gov.si., pri čemer se začetek roka šteje prvi naslednji dan po objavi javnega razpisa.

Za pisno obliko prijave se šteje tudi elektronska oblika, poslana na elektronski naslov: gp.mkgp@gov.si, pri čemer veljavnost prijave ni pogojena z elektronskim podpisom.

Prijavljeni kandidati bodo obveščeni o izbiri najkasneje v 30 dneh od dneva objave javnega razpisa.

Kandidati naj se glede vprašanj v zvezi z javnim razpisom obrnejo na Ministrstvo za kmetijstvo, gozdarstvo in prehrano, Službo za kadrovske zadeve, telefon: 01-478-9156, (mag. Katarina Hočevar).

V besedilu javnega razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Irena Šinko

ministrica